Source: http://www.saca.sk/clanok/socialna-pomoc-obcanom
Timestamp: 2019-11-21 12:02:45+00:00
Document Index: 5115921

Matched Legal Cases: ['§ 1', '§ 1', '§ 4', '§ 70', '§ 70', '§71', '§ 10', '§ 75', '§ 10', '§ 11', '§ 64', '§ 15']

Šaca:	Sociálna pomoc občanom
Nachádzate sa v: Miestny úrad » Oddelenie vnútornej správy » Sociálne služby a školstvo
A SOCIÁLNA KURATELA
Sociálnoprávnu ochranu deti a sociálnu kuratelu na zabezpečenie predchádzania vzniku krízových situácii v rodine, ochrany práv a právom chránených záujmov detí, predchádzania prehlbovaniu a opakovaniu porúch psychického vývinu, fyzického vývinu a sociálneho vývinu deti a plnoletých fyzických osôb a na zamedzenie nárastu sociálnopatologických javov upravuje zákon č. 305/2005 o sociálnoprávnej ochrane deti a o sociálnej kuratele a o zmene a doplnení niektorých zákonov v znení neskorších predpisov.
Sociálno-právna ochrana deti podľa § 1 ods. 2 zákona č. 305/2005 Z.z.v znení neskorších predpisov, je súbor opatrení na zabezpečenie:
ochrany dieťaťa, ktorá je nevyhnutná pre jeho blaho a ktorá rešpektuje jeho najlepší záujem podľa medzinárodného dohovoru o právach dieťaťa (oznámenie č. 104/1991 Zb.),
výchovy a všestranného vývinu dieťaťa v jeho prirodzenom rodinnom prostredí,
Sociálna kuratela podľa § 1 ods. 3 zákona č. 305/2005 Z.z. v znení neskorších predpisov, je súbor opatrení na odstránenie, zmiernenie a zamedzenie prehlbovania alebo opakovania porúch psychického vývinu, fyzického vývinu a sociálneho vývinu dieťaťa a plnoletej fyzickej osoby a poskytovanie pomoci v závislosti od závažnosti poruchy a situácie, v ktorej sa nachádza dieťa alebo plnoletá fyzická osoba.
Opatrenia sociálnoprávnej ochrany detí a sociálnej kurately sa podľa § 4 zákona č. 305/2005 Z.z. v znení neskorších zmien vykonávajú , ak tento zákon neustanovuje inak,
v prirodzenom rodinnom prostredí
v náhradnom rodinnom prostredí
v otvorenom prostredí
v prostredí utvorenom a usporiadanom na výkon opatrení podľa tohto zákona.
Podľa § 70 zákona č. 305/2005 Z.z. v znení neskorších predpisov na účel uľahčenia resocializácie mladistvých a plnoletých fyzických osôb po prepustení z výkonu trestu odňatia slobody alebo z výkonu väzby najmä na účel vybavenia osobných dokladov a zabezpečenia nevyhnutných vecí osobnej potreby možno poskytnúť resocializačný príspevok. Resocializačný príspevok sa poskytne, ak výkon trestu odňatia slobody alebo výkon väzby trval viac ako 30 po sebe nasledujúcich dní a občan a sa uchádza o pomoc orgánu sociálnoprávnej ochrany detí a sociálnej kurately v mieste obvyklého pobytu pri začlenení do života do ôsmich pracovných dní odo dňa prepustenia z výkonu trestu odňatia slobody alebo z výkonu väzby. Podľa ods. 4 § 70 citovaného zákona, resocializačný príspevok sa poskytuje najviac vo výške 40 % sumy životného minima podľa osobitného predpisu, pričom celková suma resocializačných príspevkov poskytnutých tomu istému občanovi v kalendárnom roku uvedenú výšku resocializačného príspevku nesmie presiahnuť.
Podľa §71 zákona č. 305/2005 Z.z. v znení neskorších zmien opatrenia sociálnoprávnej ochrany detí a sociálnej kurately vykonávajú:
orgány štátnej správy (Ministerstvo práce, sociálnych vecí a rodiny SR, orgány sociálno-právnej ochrany detí a sociálnej kurately, centrum pre medzinárodnoprávnu ochranu detí a mládeže,
právnická osoba alebo fyzická osoba, ktorá vykonáva opatrenia sociálnoprávnej ochrany detí a sociálnej kurately podľa § 10 zákona č. 305/2005 Z.z. v znení neskorších predpisov.
Obec v zmysle § 75 zákona č. 305/2005 Z.z. v znení neskorších predpisov pri výkone svojej samosprávnej pôsobnosti okrem iného vykonáva opatrenia zamerané na predchádzanie vzniku porúch psychického vývinu, fyzického vývinu a sociálneho vývinu detí a plnoletých fyzických osôb podľa § 10 a opatrenia podľa § 11 ods. 1 písm. a) až e) zákona citovaného zákona a spolupôsobí pri výkone výchovných opatrení uložených súdom alebo orgánom sociálnoprávnej ochrany detí a sociálnej kurately, pri pomoci deťom, pre ktoré orgán sociálnoprávnej ochrany detí a sociálnej kurately vykonáva sociálnu kuratelu, (podieľa sa na spracovaní a plnení plánu sociálnej práce s dieťaťom) a pri úprave a obnove rodinných pomerov dieťaťa finančnou podporou podľa § 64 ods. 1 písm. a) a odsekov 3 až 5.
SOCIÁLNE PORADENSTVO PRE OBČANOV
Ako nástroj na riešenie sociálnej núdze a v súlade so zákonom č. 599/2003 Z.z. o pomoci v hmotnej núdzi v znení neskorších predpisov s cieľom poskytovania základných informácií o možnostiach riešenia situácie, o nárokoch a konkrétna pomoc pri riešení nepriaznivej sociálnej situácie motiváciou klienta k aktivite a k riešeniu situácie vlastným pričinením – MÚMČ Košice – Šaca, Železiarenská č. 9, kancelária č. 18.
V zmysle § 15 zákona č. 599/2003 Z.z. o pomoci v hmotnej núdzi a o zmene a doplnení niektorých zákonov, v znení neskorších predpisov, jednorázovú dávku v hmotnej núdzi možno poskytnúť občanovi v hmotnej núdzi a fyzickým osobám, ktoré sa s občanom v hmotnej núdzi spoločne posudzujú, ktorým sa vypláca dávka a príspevky najmä na úhradu mimoriadnych výdavkov na nevyhnutné ošatenie, základné vybavenie domácnosti, zakúpenie školských potrieb pre nezaopatrené dieťa a na mimoriadne liečebné náklady.
Na jednorazové dávky nie je právny nárok , výška dávky sa určuje podľa rozpočtu, sociálnych podmienok žiadateľa a účelu použitia.
Žiadosť o jednorázovú dávku v hmotnej núdzi.pdf (.pdf, 0.03 MB)
Žiadosť o jednorázovú dávku v hmotnej núdzi.doc (.doc, 0.04 MB)
21. november, štvrtok